[{"text_idx": "#000005", "text": "Pa\u0308rast koondisema\u0308nge on su\u0308gisel Eestis taas algamas klubihooaeg. Septembri jooksul u\u0308ritavad Eesti klubid veel vo\u0303tta vo\u0303istkondade komplekteerimises viimast ning vastu astuda pikale hooajale parimas vo\u0303imalikus koosseisus. Tallinna Selver koosneb uuel hooajal peamiselt andekatest noorma\u0308ngijatest, lombi tagant tuleb appi Kanada pallur."}, {"text_idx": "#000007", "text": "Seda oli juba eelmise hooaja lo\u0303pus eeldada, et suure to\u0303ena\u0308osusega trio Renee Teppan, Andrus Raadik ja Kristo Kollo Selveri ridades ei ja\u0308tka. Seda kinnitas ka Kasper: \u201cJah, sellega olime arvestanud. Eelduslikult on nende koht taas va\u0308lismaal.\u201d"}, {"text_idx": "#000008", "text": "Algaval hooajal ro\u0303hub pealinnaklubi peamiselt noorma\u0308ngijatele, keda treeningutele on juba kaasatud mitmeid. \u201cU\u0308leja\u0308a\u0308nud Eesti ma\u0308ngijad peaksid ilusti-kenasti ja\u0308tkama. Oleme toonud oma noorteklubist uusi ma\u0308ngijaid juurde,\u201d so\u0303nas Kasper."}, {"text_idx": "#000009", "text": "Treeningutel on na\u0308htud ka Karl Maidlet ja Mihkel Nuuta, ent nende koha pealt on veel asjalood lahtised: \u201cLo\u0303plikud kokkuleped on tegemata, mismoodi ja millises mahus nad kaasa lo\u0308o\u0308vad. Tahaks loota, et nad siiski on meil mo\u0303lemad ta\u0308itsa olemas.\u201d"}, {"text_idx": "#000010", "text": "Uue ta\u0308iendusena liitub Andres Toobali ka\u0308e all tegutseva klubiga Kanadast pa\u0308rit nurgaru\u0308ndaja Pierce Johnson. \u201cEga me ise ka temast va\u0308ga palju ei tea. Skautimise oleme a\u0308ra teinud, profiililt peaks ta meile sobima. Aga seda ei tea kunagi, kui tullakse u\u0308le lombi u\u0308likoolist, kuidas siis Euroopaga kohanemine la\u0308heb,\u201d selgitas Kasper."}, {"text_idx": "#000011", "text": "Kui ko\u0303ik la\u0308heb plaanide kohaselt, siis vo\u0303ib 23-aastast, kahel korral Kanada u\u0308lio\u0303pilaskoondist suveuniversiaadilgi esindanud pallurit platsil na\u0308ha juba septembrikuistes kontrollma\u0308ngudes."}, {"text_idx": "#000012", "text": "Uue hooaja eel vo\u0303tab Selveri vo\u0303istkond rahulikult ning ko\u0303rgeid eesma\u0308rke ei pane. \u201cMeil on lihtne: me la\u0308heme igat ma\u0308ngu no\u0308. nullist ma\u0308ngima, mingeid pingeid me peale endale ei pane. Tahame areneda eelko\u0303ige individuaalsetelt oskustelt, et meie noored ma\u0308ngijad oleks edaspidi Euroopa vo\u0303rkpalliturul konkurentsivo\u0303imelisemad,\u201d so\u0303nas klubi tegevjuht."}, {"text_idx": "#000013", "text": "Praegusel hetkel koondisega EM-il kaasa lo\u0308o\u0308v Renet Vanker on taas pealinnaklubi punast sa\u0308rki selga to\u0303mbamas. Naljatledes lausub Kasper: \u201cKui viimasel hetkel kuskilt Itaaliast vo\u0303i Poolast mo\u0303ni pakkumine tuleb, siis ega ma ka\u0308tt ette ei pane, aga muidu on ta ku\u0308ll ta\u0308itsa meie poiss!\u201d"}, {"text_idx": "#000016", "text": "Beach44 karikasarja tihe aastalo\u0303pp to\u0303i kolm eriturniiri: No\u0303lvak vo\u0303idutses pere keskel jo\u0303ulufiestal, Piik triumfeeris so\u0303uma\u0308ngus"}, {"text_idx": "#000019", "text": "Beach44 karikasarjas u\u0308letas esimene vo\u0303rkpallur 100 punkti piiri"}, {"text_idx": "#000020", "text": "48-aastane Kais ronis koos Piigiga rongi alt edukalt va\u0308lja, su\u0308ndis Beach44 festivali osalejaterekord"}, {"text_idx": "#000021", "text": "Beach44 talvise karikasarja avaetapp to\u0303i 50 punkti Kergele ja Tiisaarele, ent ka noortele"}, {"text_idx": "#000022", "text": "Tartumaa o\u0303dede duo vo\u0303ttis pealinnas veenva esikoha, Korotkov vo\u0303idutses treeneriga"}]